सच्च गलांदा भाईया, कलमुंहैं दा आल्हड़ा किन्ना भलोका लगदा, कलमुंहै दी कारीगिरी कुतै नजरी निं औंदी, पता निं पहाड़ जाने दी काहली होंदी, तौले-तौले लुक्कड़िआं बनकाई, अंडे दिंदा उंदै पर टकाई। बरेगडू नैं केड़ा कुतै थाह्‌र बदलना, इत्थैं गै रौहना, शैल मनैं-चितैं लग्गेआ रौंहदा आल्हड़ा बुनने गी, काई, सरकंडै दिएं म्हींन-म्हींन तारैं गी हांडी करी-करी आन्ना दा, किक्करै पर खड्डी जन चलादी, ते बुनी जारदा आल्हड़ा। इक पूरा होंदा तां दुआ बुनन लगी पौंदा, ओ मुकदा तां त्रिया झूला रम्भी लैंदा। बरेगडू दी कारिगिरी दा मकाबला कलमुंहै किआं करना, उस ते पहाड़ जाने दी काहली होंदी।